Diari Oficial de la Generalitat Valenciana


Sumari del DOGV 6108, del 23-09-2009 (2009/10751)

RESOLUCIÓ de 14 de setembre de 2009, del Rectorat de la Universitat Jaume I, per la qual es convoca una oferta pública per a la constitució d'una borsa de treball de personal investigador d'aquest organisme, amb contracte laboral temporal per obra o servei. (Grup d'Investigació de Dispositius Fotovoltaics i Optoelectrònics i, en particular, el projecte d'investigació «Desarrollo integral de células solares mesoscópicas con semiconductores orgánicos e inorgánicos DISOLAR», codi 09I179).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6108

Data del DOGV
:   23-09-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/10872


Data del document
:   14-09-2009

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 14 de setembre de 2009, del Rectorat de la Universitat Jaume I, per la qual es convoca una oferta pública per a la constitució d'una borsa de treball de personal investigador d'aquest organisme, amb contracte laboral temporal per obra o servei. (Grup d'Investigació de Dispositius Fotovoltaics i Optoelectrònics i, en particular, el projecte d'investigació «Desarrollo integral de células solares mesoscópicas con semiconductores orgánicos e inorgánicos DISOLAR», codi 09I179). [2009/10530]  
D'acord amb el que preveu l'article 17.2 del II Conveni Col·lectiu del Personal Laboral de les Universitats Públiques de la Comunitat Valenciana, aquest Rectorat de la Universitat Jaume I, fent ús de les competències que li confereix la legislació vigent, convoca una oferta pública per a constituir una borsa de treball de personal investigador d'acord amb les següents bases:  
1. Objecte i període  
Col·laborar en la realització dels projectes del grup d'investigació de Dispositius Fotovoltaics i Optoelectrònics i, en particular, del projecte: «Desarrollo integral de células solares mesoscópicas con semiconductores orgánicos e inorgánicos DISOLAR», Codi 09I179, amb funcions de personal investigador, realitzant, entre altres, les següents tasques:  
· Investigació en dispositius fotovoltaics i optoelectrònics.  
· Preparació de fotoelectrodes de semiconductor nanoestructurat.  
· Preparació de cèl·lules solars orgàniques.  
· Caracterització de fotoelectrodes i cèl·lules solars orgàniques amb tècniques fotofísiques.  
La duració dels contractes derivats de la utilització d'aquesta borsa estarà vinculada a la duració dels projectes i la disponibilitat pressupostària d'estos.  
S'estableix un període de prova segons el que disposa l'article 16 del II Conveni Col·lectiu del PAS laboral de les Universitats Públiques de la Comunitat Valenciana.  
2. Requisits dels aspirants  
· Ser espanyol o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, s'aplique la lliure circulació de treballadors, en els termes en què aquesta es trobe definida en el Tractat Constitutiu de la Comunitat Europea.  
· Tenir complits setze anys.  
· Estar en possessió del títol de llicenciat en física, química o equivalent. En el cas de titulacions obtingudes a l'estranger cal estar en possessió de la credencial que acredite l'homologació o la credencial de reconeixement per a l'exercici de professions regulades en virtut del Reial Decret 1665/1991, de 25 d'octubre. La data de finalització d'estudis de la titulació requerida haurà de ser posterior a l'1 de gener de 2007.  
· Posseir una nota mitjana de l'expedient acadèmic igual o superior a 7 punts.  
· Tindre la finalitat de formació predoctoral per a realitzar una tesi doctoral.  
· No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
· No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les seues funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu Estat, l'accés a la funció pública.  
Aquests requisits han de posseir-se al dia de la finalització del termini de presentació de sol·licituds, i mantenir-se fins al moment de la signatura del contracte de treball.  
Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'adverteix inexactitud o falsedat en les sol·licituds o en la documentació aportada pel personal aspirant, aquesta es considerarà defecte inesmenable i es resoldrà amb la seua exclusió en el procediment.  
3. Mèrits preferents  
· Publicacions en revistes ISI, en temes de materials semiconductors, electroquímica de semiconductors, cèl·lules solars fotoelectroquímiques, tècniques de mesura fotoelectroquímica i realització de dispositius amb nous materials.  
· Experiència en realització de dispositius amb nous materials (semiconductors, polímers, molècules actives, capes primes, etc.)  
· Experiència en realització i caracterització de cèl·lules solars orgàniques/inorgàniques.  
· Experiència en mesures optoelectròniques i electroquímiques.  
· Coneixement d'anglès.  
· Altres mèrits d'investigació (estades, congressos, etc.)  
4. Sistema selectiu de la plaça  
Per part de la comissió encarregada de resoldre aquesta selecció, es valorarà els curriculums dels aspirants d'acord amb el barem que figura en l'annex II. La comissió pot, de considerar-ho oportú, realitzar una prova i/o entrevista als aspirants.   
Els mèrits al·legats en el curriculum vitae que no s'hagen justificat documentalment en el termini de presentació d'instàncies no seran tinguts en compte en la resolució del concurs.  
La comissió avaluadora pot declarar desert el procediment de selecció en què cas que valorats els mèrits i, si és el cas, realitzada la prova i l'entrevista, el perfil dels candidats no s'ajuste, en la seua totalitat, a les necessitats del projecte.  
5. Comissió avaluadora  
La comissió avaluadora té l'estructura que figura en l'annex III d'aquesta convocatòria.  
Els membres de la comissió han d'abstenir-se d'intervenir quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El president pot sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
La comissió resoldrà tots els dubtes que puguen sorgir de l'aplicació d'aquestes normes, així com en el que puga produir-se dels casos no previstos.  
El procediment d'actuació de la comissió s'ha d'ajustar en tot moment al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per a qualsevol aclariment sobre la convocatòria, les persones interessades poden dirigir-se al professor Juan Bisquert (telèfon 678 620 623 )  
6. Presentació d'instàncies  
Les sol·licituds, formalitzades d'acord amb el model que s'adjunta en l'annex I, juntament amb el curriculum vitae i els documents que acrediten els mèrits al·legats, s'han de presentar en el Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre, en el termini de 10 dies naturals a partir de l'endemà a la seua publicació en el Diari Oficial de la Comunitat Valenciana.  
A la sol·licitud s'unirà la documentació següent:  
1. Una fotocòpia del DNI.  
2. Curriculum vitae, amb els mèrits justificats documentalment.  
3. Una explicació detallada de les activitats científiques realitzades en relació als mèrits preferents, màxim 2 fulls A4.  
En l'apartat «Codi» de la sol·licitud ha de figurar el número 12954.  
Les instàncies presentades a les oficines de correus han de complir amb el procediment establert en l'article 205.3 del Reglament dels Serveis de Correus: les instàncies s'han de presentar en sobre obert perquè l'empleat estampe el segell de dates en el part superior esquerra de les sol·licituds, i hi ha de figurar amb claredat el nom de l'oficina i la data.  
No serà necessària la compulsa dels documents que es presenten fotocopiats, n'hi ha prou amb la declaració jurada de la persona interessada sobre l'autenticitat d'aquells, així com les seues dades que figuren en la instància, sense perjuí que en qualsevol moment la Comissió o la Universitat puga requerir els aspirants perquè acrediten la veracitat de les circumstàncies i documents aportats, que hagen sigut objecte de valoració.  
Els aspirants que no tinguen la nacionalitat espanyola i tinguen dret a participar han de presentar fotocòpia del document que acredite la seua nacionalitat i, si és el cas, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen el dit vincle. Així mateix, han de presentar declaració jurada o promesa d'aquest que no està separat de dret del seu cònjuge i, si és el cas, del fet que l'aspirant viu a costa seua o està a càrrec seu.  
7. Llista d'admesos i resultat de la selecció  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició de la comissió avaluadora encarregada de jutjar-lo.  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, siti en la segona planta de l'edifici Rectorat i Serveis Centrals, Campus del Riu Sec de la Universitat Jaume I, i en la següent adreça d'Internet: .  
8. Norma final  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora, poden ser impugnats per part de les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si escau, pot revisar les resolucions de la comissió avaluadora, d'acord amb l'esmentada norma.  
Castelló de la Plana, 14 de setembre de 2009.- El rector: Francisco Toledo Lobo.  
ANNEX I  
Sol·licitud  
Dades personals  
Primer cognom:   
Segon cognom:   
Nom:   
Data de naixement:   
DNI:   
Telèfon:   
Adreça i codi postal:   
Localitat/comarca i província:   
CODI   
...  
SOL·LICITE l'admissió en el procés selectiu per a cobrir una plaça temporal d..., convocat per Resolució de data..., publicada en el Diari Oficial de la Comunitat Valenciana número....  
DECLARE que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.  
(Firma)  
Castelló de la Plana, - d - de 200-  
RECTORAT DE LA UNIVERSITAT JAUME I  
Les vostres dades personals quedaran incloses en el fitxer automatitzat de la Universitat Jaume I, que es compromet a no fer un ús diferent d'aquell per al qual van ser sol·licitades, d'acord amb la Llei Orgànica 15/1999, de Protecció de les Dades. Podeu exercir, per escrit, els drets d'accés, rectificació, cancel·lació i, si escau, d'oposició, davant el Servei de Recursos Humans d'aquesta universitat.  
ANNEX II  
Barem  
1. Expedient acadèmic i titulacions: fins a 10 punts  
2. Publicacions en revistes ISI. En temes de materials semiconductors, electroquímica de semiconductors, cèl·lules solars fotoelectroquímiques, tècniques de mesura fotoelectroquímica i realització de dispositius amb nous materials: fins a 10 punts   
3. Altres mèrits d'investigació (publicacions, projectes, etc.) i coneixement d'anglès: fins a 10 punts  
4. Experiència en les activitats indicades en els mèrits preferents: fins a 40 punts  
5. En el supòsit de realitzar una entrevista: fins a 30 punts.  
Serà possible aplicar coeficients correctors que mesuren l'adequació dels mèrits al·legats al perfil de la plaça.  
ANNEX III  
Comissió avaluadora   
Comissió avaluadora titular:  
President: un vicerector o vicerectora de la Universitat Jaume I  
Vocals: 3 en representació de la Universitat Jaume I.  
Secretari: un funcionari o funcionària de carrera del Servei de Recursos Humans que actuarà amb veu però sense vot.  
Comissió avaluadora suplent: la mateixa estructura.